1958 áprilisának végén egy szegedi dobóversenyen diszkosszal 55,82 méterrel (nem hitelesítették országos csúcsként), súlylökésben 16,21 méterrel egyéni csúcsot ért el. Májusban versenyt nyert Stuttgartban (52,61 m) és Heilbronnban (53,48 m). Júniusban Prágában második (54,90 m), Breznicában első (54,12 m) volt. A hónap végén 56,02 méterrel magyar rekordot ért el, amit július 13-án 56,34 méterre javított. A hónap végén tokszalag sérülést szenvedett, de így is magyar bajnokságot nyert. Augusztusban Szegeden 56,60 méterre javította a legjobb magyar eredményt. Az Európa-bajnokságon 51,43 méterrel nyolcadik lett. Szeptember elején 56,31 méterrel nyert versenyt.